15. ΑΠΟΦΑΣΗ ΝΟΜΑΡΧΟΥ ΘΕΣΣΑΛΟΝΙΚΗΣ Αριθ.ΔΥ/Α1/23505 της 31 Ιουλ./18 Αυγ.  1978 (ΦΕΚ Β΄ 691) Περί υποχρεωτικής εξυγιάνσεως των οστρακοειδών στο Νομό Θεσσαλονίκης. Έχοντας υπόψη: 1.Τις διατάξεις του Α.Ν. 2520/1940 «περί υγειονομικών διατάξεων». 2.Το Π.Δ. 544/1977 «περί Οργανισμού του Υπουργείου Κοιν. Υπηρεσιών». 3.Τις διατάξεις του Νόμ. 3200/1955 «περί Διοικητικής Αποκεντρώσεως», σε συνδυασμό με το Ν.Δ. 532/1970. 4.Την Δ.Υ.Α./2805/1960 Υγειονομική Διάταξη «περί αστυϊατρικών επιθεωρήσεων και υγειονομικού ελέγχου τροφίμων». 5.Την Γιγ/6000/1967 Υγειονομική Διάταξη «περί όρων υγιεινής, αλιείας και διαθέσεως οστρακοειδών και εχινοδέρμων». 6.Την Γ1/9925/1973 Υγειονομική Διάταξη «περί συμπληρώσεως και τροποποιήσεως του άρθρ. 5 της Γ1γ/6000/1967 Υγειονομικής Διατάξεως». 7.Τις συνθήκες που επικρατούν γενικά στην αλιεία, διακίνηση και κατανάλωση οστρακοειδών στο Νομό Θεσσαλονίκης, αποφασίζουμε: 1.Τα οστρακοειδή εν γένει τα προοριζόμενα προς κατανάλωση στο Νομό Θεσ/νίκης πρέπει να έχουν υποστεί υποχρεωτικά εξυγίανση σε δεξαμενές καθάρσεως. Η αυτοκάθαρση αυτών διενεργείται στον Ειδικό Σταθμό αυτοκαθάρσεως που έχει εγκατασταθεί και λειτουργεί στην Κοινότητα Επανομής Θεσσαλονίκης. Τα προσκομιζόμενα για αυτοκάθαρση οστρακοειδή στο Σταθμό, πρέπει να είναι καλά πλυμένα εξωτερικώς. 2.Η διάθεση των ανωτέρω οστρακοειδών γίνεται μετά τον έλεγχο της καθαριότητας αυτών, τοποθετουμένων μέσα σε ειδική συσκευασία, η οποία φέρει τη σφραγίδα ελέγχου πάνω σε πινακίδα, στην οποία αναγράφονται το είδος, η ποσότητα και η ημερομηνία αυτοκαθάρσεως των οστρακοειδών Τα οστρακοειδή, που έχουν εξυγιανθεί και ελεγχθεί στο Σταθμό Επανομής και που είναι δυνατόν να διακινούνται και σε άλλες περιοχές της Χώρας, συνοδεύονται με πιστοποιητικό προβλεπόμενο, από την παρ. 3 του άρθρ. 6 της Γ1γ/6000/1967 Υγειονομικής Διατάξεως. Τα ανωτέρω οστρακοειδή διακινούμενα σε άλλους Νομούς της Χώρας συνοδεύονται επίσης με σχετικό Κτηνιατρικό πιστοποιητικό στις περιπτώσεις που προβλέπεται από τις οικείες διατάξεις. 3.Τα οστρακοειδή τα συνοδευόμενα με πιστοποιητικό προβλεπόμενο από την υπ’ αριθ. Γ1/9925/ 1973 Υγειονομική Διάταξη καθώς και τα προερχόμενα από εγκαταστάσεις οστρακοκαλλιεργείας, οι οποίες ελέγχονται από τις αρμόδιες Υπηρεσίες, προσκομίζονται υποχρεωτικά στο Σταθμό Επανωμής για να συσκευασθούν και να σημανθούν καταλλήλως, αφού προηγουμένως υποστούν αυτοκάθαρση και έλεγχο. Για την περαιτέρω διακίνηση αυτών των οστρακοειδών εκδίδονται, κατά περίπτωση, τα ανωτέρω προβλεπόμενα πιστοποιητικά. 4.Τον έλεγχο της καθαριότητας του χρησιμοποιουμένου θαλασσινού νερού και των οστρακοειδών μέσα στο Σταθμό Επανομής αναθέτουμε στη Διεύθυνση Υγιεινής Ν. Θεσσαλονίκης και στο Εργαστήριο Υγιεινής της Ιατρικής Σχολής του Αριστοτελείου Πανεπιστημίου Θεσσαλονίκης. 5.Η αυτοκάθαρση των οστρακοειδών θα γίνεται με τη χρησιμοποίηση θαλασσινού νερού και όζοντος. Οι απαιτούμενες συγκεντρώσεις όζοντος (Ο3) για την αποστείρωση του θαλασσινού νερού, ανάλογα με τη μικροβιακή φόρτιση, αναγράφονται στον κατώτερω πίνακα: αριθ. Κωλοβακτιριδίων τ.Ι Συγκεντρώσεις όζοντος (ανά λίτρο θαλασσινού νερού) (γραμμάρια ανά κυβικό μέτρο νερού)       0 έως   250    0,45 έως 0,75   250   »   1000    0,75   »   1,15 1000   »   2000    1,15   »   1,50 2000   »   5000    1,50   »   2,10 Την εκτέλεση αυτής της Υγειονομικής Διατάξεως, που αρχίζει να ισχύει μετά 15 ημέρες από τη δημοσίευσή της στην Εφημερίδα της Κυβερνήσεως, αναθέτουμε στα αρμόδια όργανα του Κράτους. (Αντί για τις σελ. 380,05(α)-380,07(β) Σελ. 380,05(β) Τεύχος ΣΤ81-Σελ. 115 Υγειονομικός Έλεγχος Τροφίμων-Ποτών-Νερών 34.Δ.γ.15 